NORAKSTS

|  |  |
| --- | --- |
| 21.12.2023. | Nr.13/13 |

**par dzelzsbetona balstu biešu un pārmiju ielā, jelgavā nojaukšanu**

Uz Jelgavas valstspilsētas pašvaldībai (turpmāk – Pašvaldība) piederošajām zemes vienībām (kad.apz. 09000140233, 09000140232) un piekritīgās zemes vienības (kad.apz. 09000140245) Biešu un Pārmiju ielā, Jelgavā atrodas dzelzsbetona balsti (turpmāk – Būves) kuriem nav pielietojuma un tie vizuāli bojā Jelgavas pilsētvides ainavu.

 Būvju īpašumtiesības nav zināmas, kā arī Jelgavas valstspilsētas pašvaldības iestādes “Centrālā pārvalde” Būvvaldes (turpmāk – Būvvalde) tehnisko dokumentu glabātuvē nav šo Būvju projekta dokumentācijas.

2023. gada 10. augustā Būvvalde apsekoja Būves, par ko 2023. gada 22. augustā sagatavots Atzinums par būves ekspluatācijas pārbaudi Nr.BIS-BV-15.1-2023-1119 (4-23/066a/2023) (turpmāk – Atzinums). Saskaņā ar Atzinumu Būves netiek ekspluatētas, bojā ainavu un tām ir degradējošu būvju ārējais veidols.

Ņemot vērā, ka Pašvaldības rīcībā nav informācijas par Būvju piederību, 2023. gada 31. oktobrī Latvijas Republikas oficiālajā izdevumā “Latvijas Vēstnesis” un 2023. gada 14. novembrī Pašvaldības informatīvajā izdevumā “Jelgavas Vēstnesis” tika publicēti sludinājumi ar lūgumu atsaukties personas, kurām ir lietojuma vai valdījuma tiesības uz Būvēm, kas izvietojas uz Pašvaldībai piederošajām zemes vienībām (kad.apz. 09000140233, 09000140232) un piekritīgās zemes vienības (kad.apz. 09000140245) Biešu un Pārmiju ielā, Jelgavā.

Uz publicētajiem sludinājumiem neviens nav atsaucies.

Saskaņā ar Būvniecības likuma 7.panta pirmās daļas 2.punktu, vietējās pašvaldības kompetencē ir pieņemt lēmumus par turpmāko rīcību ar tās teritorijā esošām būvēm, kuras ir pilnīgi vai daļēji sagruvušas vai nonākušas tādā stāvoklī, ka to lietošana ir bīstama vai tās bojā ainavu.

Ņemot vērā, ka Pašvaldībai nav zināms Būvju īpašnieks vai tiesiskais valdītājs, kā arī to, ka Būves ilgstoši netiek ekspluatētas un tām nav pielietojuma, tās vizuāli bojā Jelgavas pilsētvides ainavu, saskaņā ar Pašvaldību likuma 4.panta pirmās daļas 2.punktu, Būvniecības likuma 7.panta pirmās daļas 2.punktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Nojaukt dzelzsbetona balstus, kuri atrodas uz Jelgavas valstspilsētas pašvaldībai piederošajām zemes vienībām (kad.apz. 09000140233, 09000140232) un piekritīgās zemes vienības (kad.apz. 09000140245) Biešu un Pārmiju ielā, Jelgavā atbilstoši būvniecību regulējošu normatīvo aktu prasībām.
2. Pilnvarot Jelgavas valstspilsētas pašvaldības iestādes “Centrālā pārvalde” Pašvaldības īpašumu departamentu organizēt šī lēmuma 1. punktā noteiktā uzdevuma izpildi.
3. Dzelzsbetona balstu Biešu un Pārmiju ielā, Jelgavā nojaukšanas izdevumus segt no pamatbudžeta izdevumu programmas “Pašvaldības dzīvokļu pārvaldīšana, remonts, veco māju nojaukšana” (klasifikācijas kods 06.604) esošajiem līdzekļiem.

Jelgavas valstspilsētas pašvaldības domes lēmumu viena mēneša laikā var pārsūdzēt Administratīvās rajona tiesas Jelgavas tiesu namā (Atmodas ielā 19, Jelgavā, LV-3007).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 21. decembrī